বিমানবন্দর থেকে উধাও ‘হিন্দি’, দাক্ষিণাত্যে ফের চরমে ভাষাযুদ্ধ?

ওয়েব ডেস্ক: দক্ষিণ ভারতে (South India) ফের ভাষাযুদ্ধ (Language Controversy) নিয়ে শুরু বিতর্ক। এবার আলোচনার কেন্দ্রে বেঙ্গালুরু কেম্পেগৌড়া আন্তর্জাতিক বিমানবন্দর (Kempegowda International Airport Bengaluru)। কারণ বিমানবন্দরের ‘ডিসপ্লে বোর্ড’ ত্থেকে আচমকা উধাও হিন্দিতে (Hindi) লেখা সব তথ্য। শুধুমাত্র ইংরেজি এবং কন্নড় ভাষায় লেখা বিমানের সময়সূচির সমস্ত তথ্য। এই ঘটনাকে কেন্দ্র করে ফের দানা বাঁধছে বিতর্ক।

সাধারণত, দেশের বড় বড় বিমানবন্দর বা রেলস্টেশনগুলিতে ইংরেজির পাশাপাশি হিন্দি এবং সংশ্লিষ্ট রাজ্যের আঞ্চলিক ভাষাতেও যাত্রীদের জন্য গুরুত্বপূর্ণ তথ্য প্রকাশ করা হয়। কিন্তু বেঙ্গালুরু বিমানবন্দরে সেই প্রচলিত রীতি আর নেই! ডিসপ্লে বোর্ডে নেই হিন্দির ছোঁয়া। দাক্ষিণাত্যে ভাষা বিতর্কের মাঝে মেই ঘটনা যেন আবহকে ফের সরগরম করে তুলেছে।

ಇಂದು ಬೆಂಗಳೂರಿನ ಕೆಂಪೆಗೌಡ ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣದ T1 terminal ನಲ್ಲಿ ಒಂದು ಅಚ್ಚರಿ ಕಾದಿತ್ತು ?

ಎಲ್ಲಾ Digital ಬೋರ್ಡುಗಳಲ್ಲಿ ವಿಮಾನಗಳ ಹಾರಾಟದ ಮಾಹಿತಿ, ವಿಮಾನಗಳ ಬರುವ ಮತ್ತು ಹೊರಡುವ ವೇಳಪಟ್ಟಿ ಮತ್ತಿತರ ಮಾಹಿತಿಗಳು ಬರೀ English ಹಾಗು ಕನ್ನಡದಲ್ಲಿತ್ತು ! #TwoLanguagePolicy @BLRAirport pic.twitter.com/FbaJhX5O7r

— ಗೌತಮ್ ಗಣೇಶ್ | Goutham Ganesh (@gouthamganeshmh) April 12, 2025

আরও পড়ুন: মেহেন্দি হাতে ধর্নায় বিয়ের কনে, যোগীরাজ্যে এ কী ঘটনা!

আসলে এই বিতর্ক আজকের নয়। গত সপ্তাহে এক্স হ্যান্ডেলে একটি ভিডিয়ো পোস্ট হয়, যেখানে স্পষ্ট দেখা যায়, বিমানের নাম, গন্তব্য, গেট নম্বর ইত্যাদি তথ্য কেবলমাত্র ইংরেজি ও কন্নড় ভাষায় দেখানো হচ্ছে। এই ভিডিও মুহূর্তে ভাইরাল হয়। ব্যতিক্রমী এই দৃশ্য সকলের নজরে আসতেই বিতর্কের সূত্রপাত হয়।

pic.twitter.com/JPReZiMrOU

— ಗೌತಮ್ ಗಣೇಶ್ | Goutham Ganesh (@gouthamganeshmh) April 12, 2025

বিমানবন্দর পরিচালনার দায়িত্বে থাকা বেঙ্গালুরু আন্তর্জাতিক বিমানবন্দর লিমিটেড ইতিমধ্যে এই বিতর্ক নিয়ে মুখ খুলেছে। বিমানবন্দর কর্তৃপক্ষ জানিয়েছে, এই ধরনের ডিসপ্লে বোর্ডে শুধুমাত্র ইংরেজি ও কন্নড় ভাষা ব্যবহার একটি প্রচলিত এবং স্থায়ী ব্যবস্থা। সংস্থার তরফে আরও দাবি করা হয়েছে, বিমানবন্দরের টার্মিনালের পথনির্দেশক বোর্ডগুলিতে ইংরেজি, কন্নড় এবং হিন্দি—তিনটি ভাষাতেই তথ্য দেওয়া হয়। তবে এই ব্যাখ্যা বিতর্ক থামাতে পারেনি।